3 หุ้นแซ่บสุด! กลุ่มยานยนต์

มีข้อมูลจากกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยตัวเลขยอดผลิตรถยนต์ประจำเดือนธันวาคม 2559 ทรุดลงหนัก และต่ำสุดในรอบ 19 เดือน เหลือเพียง 135,792 คัน ลดลงจากเดือนก่อน -20% และจากปีก่อนลดลง -11% รวมปี 2559 ยอดผลิตรถยนต์เท่ากับ 1,944,417 คัน เติบโตเล็กน้อย 2% จากงวดเดียวกันของปีก่อน
22 ม.ค. 2560

–เส้นทางนักลงทุน–
 
มีข้อมูลจากกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยตัวเลขยอดผลิตรถยนต์ประจำเดือนธันวาคม 2559 ทรุดลงหนัก และต่ำสุดในรอบ 19 เดือน เหลือเพียง 135,792 คัน ลดลงจากเดือนก่อน -20% และจากปีก่อนลดลง -11% รวมปี 2559 ยอดผลิตรถยนต์เท่ากับ 1,944,417 คัน เติบโตเล็กน้อย 2% จากงวดเดียวกันของปีก่อน
โดยยอดขายรถยนต์ในประเทศเดือนธันวาคม 2559 เท่ากับ 86,858 คัน ดีขึ้นจากเดือนก่อน +34% แรงหนุนจากงานมหกรรมยานยนต์ในเดือนธันวาคม แต่ลดลงมากจากปีก่อน -14% เนื่องจากปลายปีก่อนมีการเร่งซื้อก่อนเปลี่ยนภาษีสรรพสามิตร ตัวเลข ปี 2559 ตลาดรถยนต์ในประเทศเท่ากับ 768,788 คัน ลดลงจากปีก่อน -4%
ด้านยอดส่งออกรถยนต์เดือนธันวาคม 2559 ทรุดลดลงต่อเหลือ 86,120 คัน ลดลงจากเดือนก่อน 13% และลดลงจากปีก่อน -1% เนื่องจากเศรษฐกิจของประเทศคู่ค้าชะลอตัวลง เช่น ตลาดตลาดตะวันออกกลาง แอฟริกา อเมริกากลาง และอเมริกาใต้ รวมปี 2559 ตัวเลขส่งออก 1,188,515 คัน ติดลบเล็กน้อยจากปีก่อน -1%
แม้จะเป็นอีกหนึ่งปีที่ยากลำบากของอุตสาหกรรมยานยนต์ไทย แต่ก็คงไม่ถึงขั้นบาดเจ็บสาหัส!
อย่างไรก็ตามสภาอุตสาหกรรมประเมินแนวโน้มอุตสาหกรรมรถยนต์ในปี 2560 ยอดผลิตรถยนต์จะเติบโตเล็กน้อย 3% สู่ระดับ 2 ล้านคัน แบ่งเป็น ยอดขายในประเทศ 8 แสนคัน เติบโต 4% จากงวดเดียวกันของปีก่อน ในขณะที่ยอดส่งออกเท่ากับ 1.2 ล้านคัน เติบโตเล็กน้อย 1% ซึ่งสอดคล้องกับประมาณการที่ประเมินยอดผลิตรถยนต์ในปี 2560 เท่ากับ 2 ล้านคัน กลุ่มอุตสาหกรรมยานยนต์ยังไม่มีสัญญาณการฟื้นตัวที่เด่นชัด แต่คาดบริเวณปัจจุบันจะเป็นจุดต่ำแล้ว
ทั้งนี้ บล. เมย์แบงก์ กิมเอ็ง ให้น้ำหนักการลงทุนสำหรับกลุ่มยานยนต์เป็น Neutral แนะนำ “ซื้อเก็งกำไร” ในหุ้น 3 ตัวเด่น ได้แก่ AH, STANLY และ SAT
บริษัท อาปิโก ไฮเทค จำกัด (มหาชน) หรือ AH มีการปรับประมาณการผลประกอบการขึ้นอีก โดยประเมินยอดขายในปี 2559 14,462 ล้านบาท ใกล้เคียงปีก่อน แต่จุดสำคัญ คือ การเพิ่มประสิทธิภาพการผลิต ควบคุมต้นทุนขององค์กร ลดค่าใช้จ่าย และการชำระหนี้ทำให้ภาระดอกเบี้ยจ่ายลดลง ซึ่งจะทำให้กำไรสุทธิในปีนี้สูง 515 ล้านบาท เติบโต 65% จากงวดเดียวกันของปีก่อนอีกทั้งประเมินราคาเป้าหมายปี 2560 เท่ากับ 17 บาท บนฐานค่า P/E 11-12 เท่าเช่นเดียวกับหุ้นอื่นๆในกลุ่มยานยนต์ คงคำแนะนำ “ซื้อเก็งกำไร”
บริษัท ไทยสแตนเลย์การไฟฟ้า จำกัด (มหาชน) หรือ STANLY มีฐานะการเงินที่แข็งแกร่ง ไม่มีหนี้เงินกู้เพิ่ม มีเงินสดในมือสูงถึง 1.5 พันล้านบาท มีความพร้อมที่เตรียมจะลงทุนใหม่เพิ่มในปีหน้า จากประมาณการที่จะปรับเพิ่มขึ้น จะทำให้ราคาเป้าหมาย 12 เดือนข้างหน้า เพิ่มขึ้นเป็น 205 บาท จากเดิม 185 บาท และจะเพิ่มเกรดคำแนะนำเป็น “ซื้อเก็งกำไร” จากเดิม ถือ
บริษัท ศรีตรังแอโกรอินดัสทรี จำกัด (มหาชน) หรือ STA มีแนวโน้มผลประกอบการในปี 2560 จะฟื้นตัวเป็นบวก แต่การเติบโตคาดจะไม่เด่นนัก หลังจากที่ก่อนหน้านี้ติดลบมา 3 ปี และแนวโน้มผลประกอบการไตรมาส 4/59 คาดจะชะลอตัวลงเล็กน้อยเนื่องจากจะมีการตั้งสำรอง ราคาหุ้นปัจจุบัน Downside Risk ต่ำ ผลประกอบการผ่านจุดต่ำสุดแล้ว แนะนำ “ซื้อเก็งกำไร”เป้าหมาย 16 บาท
สำหรับหุ้นทั้ง 3 ตัวเป็นทางเลือกจากนักวิเคราะห์ที่ว่าเด่นสุดของกลุ่มยานยนต์!!